ai4bharat/Pralekha huggingface dataset:
ক্রেতা, খাদ্যএবংগণবন্টনমন্ত্রক
দেশে ন্যায্য দামে বাসমতি ব্যতীত সাদা চালের পর্যাপ্ত যোগান সুনিশ্চিত করতে রপ্তানি নীতি সংশোধন কেন্দ্রের
বাসমতি ছাড়া অন্য সাদা চালের রপ্তানি নিষিদ্ধ করল কেন্দ্রীয় সরকার
নয়াদিল্লি, ২০ জুলাই, ২০২৩
ভারতের বাজারে ন্যায্য দামে বাসমতি নয় এমন সাদা চালের পর্যাপ্ত যোগান সুনিশ্চিত করতে রপ্তানি নীতি সংশোধন করল কেন্দ্রীয় সরকার।
দেশে বর্তমানে চালের দাম বৃদ্ধির প্রবণতা লক্ষ্য করা যাচ্ছে। খুচরো দাম ১১.৫ শতাংশ বৃদ্ধি পেয়েছে এবং গত মাসে দাম বেড়েছে ৩ শতাংশ।
দেশের বাজারে যাতে চালের দাম কম থাকে, সেজন্য ২০২২-এর ৮ সেপ্টেম্বর বাসমতি নয়, এমন সাদা চালের রপ্তানির ওপর ২০ শতাংশ শুল্ক আরোপ করা হয়েছিল। এই ২০ শতাংশ শুল্ক চাপানোর পরও এই ধরনের চালের রপ্তানি ৩৩.৬৬ এলএমটি  থেকে বেড়ে ৪২.১২ এলএমটি-তে  পৌঁছে যায়। চলতি বছরে  ১৫.৫৪ এলএমটি এই চাল রপ্তানি করা হয়েছে। ২০২২-২৩-এ  এই রপ্তানির পরিমাণ ছিল ১১.৫৫ এলএমটি। বৃদ্ধির হিসেবে ৩৫ শতাংশ। আন্তর্জাতিক ভূ-রাজনৈতিক অবস্থা, এল-নিনো এবং জলবায়ু পরিস্থিতির পরিবর্তনের কারণে এই বৃদ্ধি হতে পারে।
দেশে বাসমতি নয় এমন সাদা চাল মোট চাল রপ্তানির ২৫ শতাংশ দখল করে রয়েছে। নিষেধাজ্ঞা জারি হওয়ায় দেশের বাজারে এখন এই চালের দাম কমবে বলে আশা করা হচ্ছে।
তবে, বাসমতি নয় এমন সাদা চাল  এবং বাসমতি চালের রপ্তানি নীতিতে কোনও পরিবর্তন হয়নি। এক্ষেত্রে আন্তর্জাতিক বাজার অনুযায়ী কৃষকরা যেসব সুবিধা পেতেন, তা বহাল থাকছে।
CG/MP/DM/
(Visitor Counter : 217
প্রধানমন্ত্রীরদপ্তর
প্রধানমন্ত্রী আগামী চৌঠা জুলাই আষাঢ়ী পূর্ণিমা / ধর্মচক্র দিবস উদযাপন অনুষ্ঠানে বক্তব্য রাখবেন
নয়াদিল্লী, ৩ জুলাই, ২০২০
ভারত সরকারের সংস্কৃতি মন্ত্রকের তত্ত্বাবধানে আন্তর্জাতিক বৌদ্ধ সংঘ আগামী চৌঠা জুলাই আষাঢ়ী পূর্ণিমা উদযাপন করবে। এই দিনটি ধর্মচক্র দিবস হিসেবেও উদযাপন করা হবে। বর্তমানে উত্তরপ্রদেশে বারাণসীর কাছে সারনাথে রশিপাটনায় হরিন উদ্যানে বুদ্ধ প্রথম ধর্ম উপদেশের মাধ্যমে কৃচ্ছসাধনের জন্য পাঁচটি মূল নিয়মের কথা তুলে ধরেন। এই ঘটনার স্মরণে দিনটি আষাঢ়ী পূর্ণিমা হিসেবে উদযাপন করা হয়ে থাকে। এই দিনটি সারা বিশ্বজুড়ে বৌদ্ধ ধর্মাবল্মীরা ‘ধর্মচক্র প্রবর্তন’ অথবা 'ধর্ম চক্রের আবর্তন' হিসেবে পালন করে থাকেন। বৌদ্ধ এবং হিন্দু উভয়েই তাদের ধর্মগুরুদের প্রতি শ্রদ্ধা জানানোর জন্য গুরু পূর্ণিমার দিনটি যথাযথভাবে পালন করে থাকেন।
ভারতের ঐতিহ্য অনুসারে, বুদ্ধের জ্ঞানাজর্নের দেশ হিসেবে এবং তাঁর ধর্ম চক্র আবর্তন ও মহাপরিনির্বাণের কথা স্মরণে রেখে রাষ্ট্রপতি রামনাথ কোবিন্দ রাষ্ট্রপতি ভবন থেকে ধর্মচক্র দিবসের অনুষ্ঠানের সূচনা করবেন। এই উপলক্ষ্যে প্রধানমন্ত্রী শ্রী নরেন্দ্র মোদী ভিডিও কনফারেন্সের মাধ্যমে ভগবান বুদ্ধের শান্তি ও ন্যায়বিচারের শিক্ষা, সংবেদনশীলতা, দূর্ভোগ কাটিয়ে উঠে বুদ্ধের প্রদর্শিত উচ্চ অষ্টম পথে এগিয়ে চলার ওপর বক্তব্য রাখবেন। উদ্বোধনী অনুষ্ঠানে কেন্দ্রীয় সংস্কৃতি মন্ত্রী শ্রী প্রহ্লাদ সিং প্যাটেল, সংখ্যালঘু বিষয়ক প্রতিমন্ত্রী শ্রী কিরেন রিজিজু বক্তব্য রাখবেন। মঙ্গোলিয়ার রাষ্ট্রপতির একটি বিশেষ বক্তব্য পাঠ করা হবে। কয়েক শতাব্দী ধরে মঙ্গোলিয়ার সংরক্ষিত ভারতীয় বংশোদ্ভুত মূল্যবান বৌদ্ধ পান্ডুলিপি ভারতের রাষ্ট্রপতির কাছে প্রদান করা হবে।
শীর্ষস্থানীয় বৌদ্ধ ধর্মীয় নেতৃত্ব, বৌদ্ধ ভিক্ষু এবং বিশ্বের বিভিন্ন স্থান থেকে পণ্ডিতেদের বার্তা সরাসরি প্রচার করা হবে।
কোভিড-১৯ মহামারীর কারণে এ বছর এই অনুষ্ঠান ভার্চুয়াল মাধ্যমে সম্পন্ন হচ্ছে। এর আগেও গত ৭ই মে বুদ্ধ পূর্ণিমায়  দিনটি ভার্চুয়াল প্ল্যাটফর্মের মাধ্যমে প্রচারিত হয়েছিল। আগামী চৌঠা জুলাই বিশ্বব্যাপি অনুষ্ঠানটি সরাসরি প্রচার করা হবে। এর মাধ্যমে ৩০ লক্ষেরও বেশি ভক্ত এই অনুষ্ঠানটি দেখতে পাবেন বলে আশা করা হচ্ছে।
(CG/SS/NS
অর্থমন্ত্রক
আয়কর দিবস পালন করল আয়কর দপ্তর
নয়াদিল্লি, ২৪ জুলাই, ২০১৯
কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন আয়করদাতাদের ক্ষোভের দ্রুত প্রশমনের জন্য আয়কর আধিকারিকদের নির্দেশ দিয়েছেন। একইসঙ্গে, কর ভিত্তির প্রসার ঘটাতে বললেন অর্থমন্ত্রী। আয়কর দিবস উপলক্ষে দিল্লিতে আয়োজিত অনুষ্ঠানে আধিকারিকদের উদ্দেশে অর্থমন্ত্রী বলেন, যারা কর ফাঁকি দেওয়ার চেষ্টা করবে তাদের বিরুদ্ধে কড়া ব্যবস্থা নিতে হবে এবং যাঁরা সৎ করদাতা তাঁদের জন্য পরিষেবার মান বাড়াতে হবে। কৌটিল্যের অর্থশাস্ত্র উদ্ধৃত করে তিনি মৌমাছি যেমন করে যতটুকু প্রয়োজন ততটুকুই মধু সংগ্রহ করে, তেমন করে দপ্তরকে কর সংগ্রহ করার পরামর্শ দেন। তিনি বলেন, আয়কর দপ্তর, এনফোর্সমেন্ট ডিরেক্টরেট এবং রাজস্ব গোয়েন্দা অধিকরণ – এই তিনটি দপ্তরকে নিজেদের মধ্যে তথ্য বিনিময় করতে হবে যাতে আয়কর ফাঁকি ধরা সহজ হয় এবং যারা কর ফাঁকি দিচ্ছে তাদের সহজে চিহ্নিত করা যায়। মানুষের মনের পরিবর্তন করার জন্য দপ্তরকে অভিনন্দন জানান তিনি। সাধারণ মানুষের আস্থা অর্জন করে তাঁদের কর প্রদানে আরও উৎসাহী করার লক্ষ্যে কাজ করে যাওয়ার পরামর্শ দেন তিনি।
অনুষ্ঠানে উপস্থিত ছিলেন কেন্দ্রীয় অর্থ ও কর্পোরেট বিষয়ক প্রতিমন্ত্রী শ্রী অনুরাগ সিং ঠাকুর, রাজস্ব সচিব সহ রাজস্ব দপ্তরের শীর্ষ আধিকারিকরা এবং সিবিআই, ইডি-র অধিকর্তা, চিফ কন্ট্রোলার অফ অ্যাকাউন্টস, সিবিডিটি-র চেয়ারম্যান এবং সদস্যরা, সিবিআইটি এবং শুল্ক বিভাগের আধিকারিকরা। এছাড়াও আয়কর দপ্তরেরও অন্য শীর্ষ স্থানীয় আধিকারিকরা উপস্থিত ছিলেন।
অর্থ ও কর্পোরেট বিষয়ক প্রতিমন্ত্রী শ্রী অনুরাগ সিং ঠাকুর তাঁর ভাষণে মাননীয় প্রধানমন্ত্রীর স্বপ্নের নতুন ভারত গড়ার লক্ষ্যে সম্পদের প্রকৃত ব্যবহার করার ওপর গুরুত্ব দেন। তিনি দপ্তরকে বলেন, মানুষকে স্বেচ্ছায় কর দেওয়ার জন্য উৎসাহ দিতে হবে এবং মানুষের ক্ষোভ, বিশেষ করে বর্ষীয়ান নাগরিক ও ভিন্নভাবে সক্ষম নাগরিকদের ক্ষোভ প্রশমনে দ্রুত ব্যবস্থা নিতে হবে। আয়করদাতাদের সুবিধার দিকে নজর দিয়েই রাজস্ব আদায়ে ওপর গুরুত্ব দেন তিনি। এছাড়া, সামাজিক ক্ষেত্রে আয়কর দপ্তরের উদ্যোগের ওপরও জোর দিয়েছেন অর্থ প্রতিমন্ত্রী।
রাজস্ব সচিব ডঃ অজয় ভূষণ পাণ্ডে খুব কম সময়ে প্রায় ১০০ শতাংশ ই-ফাইলিং ব্যবস্থা করতে পারার জন্য দপ্তরকে অভিনন্দন জানান। এছাড়া তিনি দপ্তরের নতুন উদ্যোগের প্রশংসা করেন। রাজস্ব বৃদ্ধি করতে নাগরিক-বান্ধব পদ্ধতি অবলম্বন করা হবে বলে তিনি আশা প্রকাশ করেন। সিবিডিটি-র চেয়ারম্যান শ্রী পি সি মোদী জোর দেন কারিগরি পরিবর্তনের ওপর যাতে কর ফাঁকি ধরতে সুবিধা হয়। তিনি দপ্তরকে স্বচ্ছতার সঙ্গে কাজ করার আর্জি জানান।
অনুষ্ঠানে অর্থমন্ত্রী দপ্তরের ইনভেস্টিগেশন অফ অ্যাকাউন্টস নামে একটি বই প্রকাশ করেন। এছাড়া সূচনা করে ই-জার্নাল ‘ট্যাক্সালোগে’র। কর নিয়ে আলোচনা সংক্রান্ত এই সাময়িকপত্রটি সিবিডিটি-র নতুন উদ্যোগ। ত্রৈমাসিক এই পত্রিকায় যে কেউই কর সংক্রান্ত লেখা দিতে পারবেন। শ্রী ঠাকুর এদিন পাবলিসিটি কিট ফর আউটরিচ প্রোগ্রাম্স-এর সূচনা করেন। এটিও তৈরি করেছে দপ্তর যাতে জনসচেতনতা বাড়ানোর লক্ষ্যে বিজ্ঞাপনের নানা উপকরণ সহজে পৌঁছে দেওয়া যায় ক্ষেত্রীয় কার্যালয়গুলিতে। এই অনুষ্ঠানেই রাজস্ব সচিবের লেখা ‘ট্রান্সফার প্রাইসিং’ নামে আরও একটি বইয়েরও প্রকাশ হয়। রাষ্ট্র গঠনে দপ্তরের অবদান নির্মিত চলচ্চিত্র ‘আয়করদাতা – বদলতে ভারত কা ভাগিদার’ প্রদর্শিত হয়।
CG/AP/DM
(Visitor Counter : 167
সারওরসায়নমন্ত্রক
জটিল কোভিড পরিস্থিতি ও লকডাউন সত্ত্বেও বিপিপিআই ২০২০-২১ এর প্রথম ত্রৈমাসিকে ১৪৬.৫৯ কোটি টাকার রেকর্ড লেনদেন করেছে
নয়াদিল্লি, ০৬ সেপ্টেম্বর, ২০২০
জটিল কোভিড পরিস্থিতি ও লকডাউন সত্ত্বেও ব্যুরো অফ ফার্মা পিএসইউ অফ ইন্ডিয়া বা বিপিপিআই ২০২০-২১ এর প্রথম ত্রৈমাসিকে রেকর্ড ১৪৬ কোটি ৫৯ লক্ষ টাকার লেনদেন করেছে। প্রধানমন্ত্রী জনঔষধি পরিযোজনার রূপায়ণকারী সংস্থা হ’ল বিপিপিআই। ২০১৯-২০’র প্রথম ত্রৈমাসিকে লেনদেনের পরিমাণ ছিল ৭৫ কোটি ৪৮ লক্ষ টাকা। চলতি বছরের জুলাই মাসে বিপিপিআই ৪৮ কোটি ৬৬ লক্ষ টাকার লেনদেন করেছে। এর ফলে, জুলাই মাসের শেষে সংস্থার মোট বিক্রয়ের পরিমাণ দাঁড়িয়েছে ১৯১ কোটি ৯০ লক্ষ টাকা।
দেশ জুড়ে লকডাউনের সময় জনঔষধি কেন্দ্রগুলিতে স্বাভাবিক কাজকর্ম হয়েছে এবং অত্যাবশ্যকীয় ওষুধপত্রের নিরবচ্ছিন্ন যোগান অব্যাহত রাখার অঙ্গীকারের অঙ্গ হিসাবে জটিল পরিস্থিতিতেও অত্যাবশ্যকীয় ওষুধ গ্রাহকদের কাছে পৌঁছে দিতে পেরেছে। জনঔষধি কেন্দ্রগুলি থেকে ১৫ লক্ষ ফেসমাস্ক, ২৮ লক্ষ হাইড্রোঅক্সিক্লোরোকুইন ট্যাবলেট এবং ১ কোটি প্যারাসিটামল ট্যাবলেট বিক্রি হয়েছে। কেন্দ্রগুলি থেকে এই বিপুল পরিমাণ ওষুধ সামগ্রী বিক্রয়ের ফলে সাধারণ মানুষের প্রায় ১ হাজার ২৬০ কোটি টাকা সাশ্রয় হয়েছে।
বর্তমানে জনঔষধি কেন্দ্রগুলি থেকে ১ হাজার ২৫০টি বিভিন্ন ধরনের ওষুধ এবং ২০৪টি অস্ত্রপচার সামগ্রী বিক্রয় করা হয়। ২০২৪ সালের ৩১শে মার্চ নাগাদ ২ হাজারটি বিভিন্ন ধরনের ওষুধ এবং ৩০০টি অস্ত্রপচার সামগ্রী বিক্রয়ের লক্ষ্য স্থির হয়েছে। এই লক্ষ্য পূরণ করা সম্ভব হলে জনঔষধি কেন্দ্রগুলি থেকে ডায়াবেটিক কার্ডিও ভাসকুলার, অ্যান্টি ক্যান্সার, অ্যান্টি অ্যালার্জিক, গ্যাস্ট্রো ইন্টেস্টিনাল, ভিটামিন এবং ট্রপিকাল মেডিসিনের মতো বিভিন্ন ধরনের ওষুধ গ্রাহকদের সুলভে বিক্রয় করা যাবে।
জনঔষধি কেন্দ্রগুলি থেকে পাওয়া ওষুধপত্রের দাম বাজারের তুলনায় ৫০ শতাংশ কম এবং কিছু কিছু ক্ষেত্রে নামিদামী ওষুধের দামের তুলনায় ৮০-৯০ শতাংশ পর্যন্ত কম। কেন্দ্রগুলিতে যে সমস্ত ওষুধ বিক্রয় করা হয়, সেগুলি বিশ্ব স্বাস্থ্য সংস্থার মান্যতা অনুযায়ী উৎপাদিত ওষুধের জন্য খোলা টেন্ডার আহ্বান করে সংগ্রহ করা হয়। সংগ্রহের পূর্বে ওষুধগুলি জাতীয় স্তরে স্বীকৃত পরীক্ষাগারগুলিতে ২টি পর্যায়ে গুণমান যাচাই করে দেখা হয়।
উল্লেখ করা যেতে পারে, জনঔষধি কেন্দ্রগুলির মালিকদের মাসিক-ভিত্তিতে ক্রয় করা ওষুধের ওপর ১৫ শতাংশ হারে উৎসাহ ভাতা দেওয়া হয়। এই ভাতা ২ লক্ষ ৫০ হাজার টাকা থেকে বেড়ে এখন ৫ লক্ষ টাকা পর্যন্ত হয়েছে। এদিকে উত্তর-পূর্বের রাজ্য, হিমালয় সংলগ্ন এলাকা, দ্বীপভূমি এবং পিছিয়ে পড়া এলাকাগুলিতে এ ধরনের কেন্দ্র খোলার জন্য এককালীন ২ লক্ষ টাকা উৎসাহ দেওয়া হয়ে থাকে। মহিলা উদ্যোগী, দিব্যাঙ্গজন, তপশিলি জাতি বা উপজাতির ব্যক্তিরা জনঔষধি কেন্দ্র খোলার জন্য ২ লক্ষ টাকার উৎসাহ ভাতা পেয়ে থাকেন। উল্লেখ করা যেতে পারে, ২০০৮ সালের নভেম্বর মাসে সুলভ মূল্যে গুণগত মানের ওষুধ সরবরাহের জন্য কেন্দ্রীয় ফার্মাসিউটিকাল দপ্তর জনঔষধি কর্মসূচির সূচনা করে।
(CG/BD/SB
কেন্দ্রীয়মন্ত্রিসভা
ওআইসিএল, এনআইসিএল এবং ইউআইআইসিএল-এ অর্থ যোগানোর প্রস্তাবে কেন্দ্রীয় মন্ত্রিসভার অনুমোদন
নয়াদিল্লি, ১২ ফেব্রুয়ারি, ২০২০
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে আজ ওরিয়েন্টাল ইনস্যুরেন্স কোম্পানি লিমিটেড , ন্যাশনাল ইনস্যুরেন্স কোম্পানি লিমিটেড  এবং ইউনাইটেড ইন্ডিয়া ইনস্যুরেন্স কোম্পানি লিমিটেড  – এই তিনটি রাষ্ট্রায়ত্ত বিমা সংস্থায় মূলধন যোগানোর প্রস্তাবে নীতিগতভাবে সম্মতি দেওয়া হয়েছে।
এর ফলে, কেন্দ্রীয় মন্ত্রিসভা এই তিনটি রাষ্ট্রায়ত্ত বিমা সংস্থা, অর্থাৎ, ওআইসিএল, এনআইসিএল এবং ইউআইআইসিএল-এর আর্থিক সঙ্কট দূর করতে ও স্বচ্ছলতা আনতে ২,৫০০ কোটি টাকা দেওয়ার জন্য প্রয়োজনীয় অনুমতি দিয়েছে।
CG/CB/DM
(Visitor Counter : 72
নারীওশিশুবিকাশমন্ত্রক
এনসিপিসিআর-এর উদ্যোগে “নেশামুক্ত অমৃতকাল অভিযান”-এর সূচনা
নয়াদিল্লি, ৭ জুন, ২০২৩
গত ৩১ মে বিশ্ব তামাক বর্জন দিবসে শিশুদের অধিকার রক্ষা সম্পর্কিত জাতীয় কমিশন এনসিপিসিআর-এর উদ্যোগে সাফল্যের সঙ্গে সূচনা হল ‘নেশামুক্ত অমৃতকাল’ অভিযানের। এর লক্ষ্য হল নেশামুক্ত এক সুস্থ ভারত গড়ে তোলা। এ জন্য তামাক এবং ড্রাগ মুক্ত এক জাতি গঠনের অঙ্গীকার যুক্ত রয়েছে এই অভিযানের সঙ্গে। নাগরিকদের এক বিশেষ ফোরাম ‘টোব্যাকো ফ্রি ইন্ডিয়া’র প্রযুক্তিগত সহযোগিতায় এই অভিযানের আয়োজন করেছে এনসিপিসিআর। সংস্থার চেয়ারপার্সন শ্রী প্রিয়াঙ্ক কানুনগো এবং অভিযানে অংশগ্রহণকারী অন্যান্যরা ওটিটি প্ল্যাটফর্মে তামাকের ব্যবহার প্রদর্শনের বিষয়টি নিয়ন্ত্রণের জন্য সরকারী পদক্ষেপের বিশেষ প্রশংসা করেন। তামাকজাত পদার্থ এবং ড্রাগের নেশার মধ্যে সম্পর্কের বিষয়টির দিকে আলোকপাত করে শ্রী কানুনগো বলেন, দেশের ছেলে-মেয়েদের মধ্যে তামাক ব্যবহারের প্রবণতার পিছনে বিনোদন জগতের যে এক বিশেষ ভূমিকা রয়েছে তা কোনোভাবেই অস্বীকার করা যায়না। এই কারণে ওটিটি মঞ্চে এই ধরণের নেশা দ্রব্যের প্রদর্শন নিয়ন্ত্রণ করা একান্ত জরুরি। সিগারেট এবং অন্যান্য তামাকজাত পদার্থের বিক্রয় ও ব্যবহার সম্পর্কিত সিওটিপিএ আইনটি যে শিশু ও কিশোরদের মধ্যে তামাক ব্যবহারের প্রবণতা নিয়ন্ত্রণ করতে পারে সে সম্পর্কে তার আশার কথাও ব্যক্ত করেন তিনি।
বিজ্ঞান ভারতীর জাতীয় সচিব শ্রী প্রবীণ রামদাস তাঁর ভাষণে নেশার বিরুদ্ধে শিক্ষামূলক প্রচার ও অভিযান চালানোর ক্ষেত্রে দেশের শিক্ষা প্রতিষ্ঠানগুলির ভূমিকার ওপর বিশেষ জোর দেন। তিনি বলেন, তামাক সহ বিভিন্ন নেশাদ্রব্য নিয়ন্ত্রণে প্রচলিত আইনটির মধ্যে যে ফাঁক-ফোকর রয়েছে তা দূর করাই শুধুমাত্র জরুরি নয়, একইসঙ্গে প্রয়োজন ভালো অভ্যাস গড়ে তোলার ওপর সার্বিকভাবে জোর দেওয়া।
এইমস দিল্লির ডঃ উমা কুমার তামাক সহ অন্যান্য নেশা দ্রব্যের প্রতি আসক্তির সঙ্গে স্বাস্থ্যের ঝুঁকির বিষয়টি সম্পর্কে সকলকে সতর্ক করে দেন। তিনি বলেন, বিশ্ব তামাক বর্জন দিবসে এ বছরের বিষয় হল ‘আমাদের প্রয়োজন খাদ্য, তামাক নয়।’
(CG/SKD/NS….
সারওরসায়নমন্ত্রক
এইচআইএল  লিমিটেডের ২০২০ – ২১ অর্থ বছরের প্রথম দুটি ত্রৈমাসিকে রপ্তানিতে ৬৫ শতাংশ বৃদ্ধি ঘটেছে
নতুন দিল্লি, ৩০শে অক্টোবর, ২০২০
রসায়ন ও সার মন্ত্রকের কেমিক্যাল এবং পেট্রোকেমিক্যাল দপ্তরের অধীন রাষ্ট্রায়ত্ত সংস্থা এইচআইএল  লিমিটেডের চলতি ২০২০ – ২১ অর্থ বছরের প্রথম দুটি ত্রৈমাসিকে রপ্তানিতে উল্লেখযোগ্য বৃদ্ধি ঘটেছে। গত অর্থ বছরের একই সময়ের তুলনায় এবছর এপ্রিল থেকে সেপ্টেম্বরে ৬৫ শতাংশ রপ্তানি বৃদ্ধি ঘটেছে।
রপ্তানির বৃদ্ধি ঘটেছে দক্ষিণ আফ্রিকান দেশগুলি, ল্যাটিন আমেরিকা এবং ইরানে এই সময়ে বিপুল পরিমাণে ডাইক্লোরো ডাইফেনাইল ট্রাইক্লোরোইথেন  এবং অ্যাগ্রোকেমিক্যাল সরবরাহ করার জন্য।
কেন্দ্রীয় রসায়ন ও সার মন্ত্রী ডি. ভি সদানন্দ গৌড়া সংস্থাকে অভিনন্দন জানিয়ে আগামী দিনের জন্য শুভেচ্ছা কামনা করেছেন।
এইচআইএল বর্তমান বছরের প্রথম দুটি ত্রৈমাসিকে ম্যালাথিওয়ন টেকনিক্যাল উৎপাদন ৫৩০.১০ মেট্রিকটন করেছে যা সর্বোচ্চ।
সংস্থার বিক্রিও বেড়েছে প্রথম দুটি ত্রৈমাসিকে এবং তার সমস্ত পণ্য সরবরাহ করা হয়েছে সারা দেশে কৃষি মন্ত্রকের পঙ্গপাল নিয়ন্ত্রণ কর্মসূচী এবং পুর সংস্থাগুলির পতঙ্গবাহিত ব্যাধি নিয়ন্ত্রণ কর্মসূচির জন্য।
CG/AP/SFS
(Visitor Counter : 130
প্রধানমন্ত্রীরদপ্তর
বোয়িং-এর প্রেসিডেন্ট ও সিইও ডেভিড এল ক্যালহাউনের সঙ্গে প্রধানমন্ত্রীর বৈঠক
নতুন দিল্লি, ২৪জুন, ২০২৩
প্রধানমন্ত্রী শ্রী নরেন্দ্র মোদী 23 জুন, 2023-এ ওয়াশিংটন ডিসিতে বোয়িং-এর প্রেসিডেন্ট এবং সিইও ডেভিড এল. ক্যালহাউনের সাথে দেখা করেন।
প্রধানমন্ত্রী এবং মিঃ ক্যালহাউন বিমানের রক্ষণাবেক্ষণ, মেরামত এবং সংস্কার  সহ ভারতের বিমান পরিবহণ ক্ষেত্রে বোয়িং-এর বৃহত্তর উপস্থিতি নিয়ে আলোচনা করেছেন। প্রধানমন্ত্রী বোয়িংকে ভারতে মহাকাশ সংক্রান্ত উৎপাদন ক্ষেত্রে বিনিয়োগের আমন্ত্রণ জানান।
CG/SD/SKD/
(
প্রধানমন্ত্রীরদপ্তর
রাশিয়া – ভারত – চিন ত্রিপাক্ষিক বৈঠক
নয়াদিল্লি, ৩০ নভেম্বর, ২০১৮
প্রধানমন্ত্রী শ্রী নরেন্দ্র মোদী, রুশ রাষ্ট্রপতি ভ্লাদিমির পুতিন এবং চিনা রাষ্ট্রপতি শি জিংপিং – এর মধ্যে বুয়েনস এয়ার্সে আজ ত্রিপাক্ষিক বৈঠক হয়।
তিন নেতাই আন্তর্জাতিক মঞ্চে পারস্পরিক সহযোগিতা বৃদ্ধির ওপর এবং তিন দেশের মধ্যে মতামত বিনিময়ের বিষয়ে গুরুত্ব দেন। রাষ্ট্রসঙ্ঘ এবং ডব্লিউটিও-র মতো বিশ্ব প্রতিষ্ঠানের উপকার হয় এমন বহুপাক্ষিক প্রতিষ্ঠানের পুনর্গঠনে জোর দেন তাঁরা। বহুপাক্ষিক বাণিজ্য ব্যবস্থা এবং মুক্ত বিশ্ব অর্থনীতি আন্তর্জাতিক উন্নয়নের ক্ষেত্রে সহযোগিতা করবে বলে তিন নেতাই মত পোষণ করেন।
আলোচনায় আন্তর্জাতিক ও আঞ্চলিক শান্তি ও সুস্থিতির জন্য নিয়মিত আলোচনার প্রয়োজন বলে রাশিয়া – ভারত – চিন মতামত দিয়েছে। ব্রিক্স, এসসিও এবং ইএএস – এর সহযোগিতা বৃদ্ধি এবং জলবায়ু পরিবর্তন ও সন্ত্রাসবাদের মতো চ্যালেঞ্জ মোকাবিলায় একযোগে কাজ করতে সম্মত হয়েছেন তাঁরা।
রাশিয়া – ভারত – চিন বা আরআইসি-র মধ্যে সহযোগিতা বৃদ্ধির বিষয়টিতে তিন নেতাই গুরুত্ব দেন। ভবিষ্যতে এ ধরণের ত্রিপাক্ষিক বৈঠক আরও প্রয়োজন বলেও তাঁরা অভিমত প্রকাশ করেন।
CG/PM/SB
(Visitor Counter : 118
প্রধানমন্ত্রীরদপ্তর
অ্যাকাউন্ট্যান্ট জেনারেলদের কনক্লেভে আগামীকাল ভাষণ দেবেন প্রধানমন্ত্রী
নয়াদিল্লি, ২০ নভেম্বর, ২০১৯
প্রধানমন্ত্রী শ্রী নরেন্দ্র মোদী আগামীকাল অ্যাকাউন্ট্যান্ট জেনারেল ও ডেপুটি অ্যাকাউন্ট্যান্ট জেনারেলদের সম্মেলনে ভাষণ দেবেন। এই উপলক্ষে শ্রী মোদী কম্পট্রোলার অ্যান্ড অডিটর জেনারেল অফ ইন্ডিয়া বা ক্যাগ – এর কার্যালয়ে ভাষণ দেওয়ার আগে মহাত্মা গান্ধীর মূর্তির আবরণ উন্মোচন করবেন।
এবারের সম্মেলনের মূল বিষয় হ’ল – ট্রান্সফরমিং অডিট অ্যান্ড অ্যাসিওরেন্স ইন এ ডিজিটাল ওয়ার্ল্ড। ভারতীয় অডিট ও অ্যাকাউন্ট দপ্তরের আগামী কয়েক বছরে ভবিষ্যৎ রূপরেখা কি হবে, তা নিয়ে আলাপ-আলোচনা করতে এই সম্মেলনের আয়োজন করা হয়েছে। সম্মেলনে অডিট ও অ্যাকাউন্ট দপ্তরকে প্রযুক্তি-চালিত করে তুলতে প্যানেল আলোচনাসভার আয়োজন করা হয়েছে। সরকার দ্রুত পরিবর্তনশীল প্রশাসনিক বাতাবরণে তথ্য-নির্ভর ব্যবস্থা গড়ে তোলার ওপর অগ্রাধিকার দিচ্ছে। এই লক্ষ্যে অডিট ও অ্যাকাউন্ট দপ্তরের কাজকর্ম প্রযুক্তি-চালিত করে তোলা অত্যন্ত জরুরি।
উল্লেখ করা যেতে পারে, অডিট ও অ্যাকাউন্ট দপ্তর সম্পূর্ণ নিজস্ব পদ্ধতিতে যাবতীয় হিসেব-নিকেশ প্রক্রিয়া পরিচালনা করে থাকে। দপ্তরের পক্ষে বাইরে থেকে নিয়ে আসা হিসাব রক্ষকদের ভূমিকা কমানোর ওপর গুরুত্ব দেওয়া হচ্ছে এবং হিসেব-নিকেশ সংক্রান্ত যাবতীয় প্রতিবেদন ডিজিটাল উপায়ে পেশ করার উদ্যোগ নিয়েছে। এছাড়াও, গুরুত্ব দেওয়া হচ্ছে প্রাতিষ্ঠানিক তথ্য প্রযুক্তি-ভিত্তিক পদ্ধতি গড়ে তুলে জ্ঞানের আদান-প্রদান এবং হিসাব রক্ষকদের সুবিধার্থে এক আধুনিক তথ্য প্রযুক্তি-চালিত ব্যবস্থা কার্যকর করার ওপর। বিগত কয়েক বছরে ভারতীয় অডিট ও অ্যাকাউন্ট দপ্তর বর্তমান প্রযুক্তি-নির্ভর ভারতের বিভিন্ন চ্যালেঞ্জের মোকাবিলায় হিসাব-নিকেশ পদ্ধতিতে পরিবর্তনের লক্ষ্যে কয়েক কদম অগ্রসর হয়েছে।
SSS/BD/SB
(Visitor Counter : 61
ভূ-বিজ্ঞানমন্ত্রক
মুম্বাইয়ের বন্যা সতর্কতা ব্যবস্থাপনার জন্য ‘আইফ্লোস-মুম্বাই’-এর সূচনা করা হবে আগামীকাল
নয়াদিল্লি, ১১ জুন, ২০২০
আবহাওয়া এবং জলবায়ু পরিবর্তনের সঙ্গে বর্ষার গতিপ্রকৃতি পাল্টে যাচ্ছে। দেশের বাণিজ্য নগরী, মহারাষ্ট্রের রাজধানী মুম্বাই, বিগত কয়েক বছরে বন্যার সম্মুখীন হয়েছে। সম্প্রতি ২০১৭ সালের আগস্টের ভয়াবহ বন্যার কথা অনেকেরই মনে আছে। এমনকি, ২০০৫ সালের জুলাইয়ে বন্যার সময় নাগরিক জনজীবন স্তব্ধ হয়ে গিয়েছিল। বাণিজ্য নগরী মুম্বাইকে বন্যার হাত থেকে বাঁচাতে আগাম সতর্কতামূলক ব্যবস্থা হিসেবে ‘আইফ্লোস-মুম্বাই’ নামে একটি বন্যা সতর্কতা ব্যবস্থাপনা চালু করার উদ্যোগ নেওয়া হয়েছে।
বৃহত্তর মুম্বাইয়ের পৌরসংস্থা ও মহারাষ্ট্র সরকার ২০১৯ সালে ভারতের ভূ-বিজ্ঞান মন্ত্রককে ‘মুম্বইয়ের সুসংহত বন্যা সতর্কতা ব্যবস্থাপনা’ বা ‘আইফ্লোস-মুম্বাই’তৈরি করার জন্য অনুরোধ জানায়। সেই অনুরোধের ভিত্তিতে মুম্বাইয়ের জন্য এই বন্যা সতর্কতা ব্যবস্থাপনা তৈরি করা হয়েছে। এই ব্যবস্থাপনার মাধ্যমে বন্যা সম্পর্কিত তথ্য বিশ্লেষণ, বন্যার আগাম সতর্কতামূলক ব্যবস্থা গ্রহণ সহ বিভিন্ন বিষয়ে সুবিধা পাওয়া যাবে।
আগামীকাল, কেন্দ্রীয় স্বাস্থ্য ও পরিবারকল্যাণ, বিজ্ঞান এবং প্রযুক্তি ও ভূ-বিজ্ঞান মন্ত্রী ডঃ হর্ষ বর্ধন এবং মহারাষ্ট্রের মুখ্যমন্ত্রী শ্রী উদ্ধবজি বালাসাহেব ঠাকরে যৌথভাবে এই বন্যা সতর্কতা ব্যবস্থাপনার আনুষ্ঠানিক সূচনা করবেন।
(CG/SS/DM
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা প্রায় ৪৩ কোটির মাইলফলক ছাড়িয়েছে
সুস্থতার হার বেড়ে ৯৭.৩৬ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৩৯ হাজার ৭৪২
ভারতে বর্তমানে সুস্পষ্টভাবে করোনায় আক্রান্তের সংখ্যা ৪ লক্ষ ৮ হাজার ২১২, যা মোট আক্রান্তের ১.৩০ শতাংশ
দৈনিক-ভিত্তিতে আক্রান্তের হার ২.৩১ শতাংশ, যা লাগাতার ৩৪ দিন ৩ শতাংশের নীচে
নয়াদিল্লি, ২৫ জুলাই, ২০২১
দেশে গতকাল কোভিড-১৯ টিকাকরণের সংখ্যা প্রায় ৪৩ কোটির মাইলফলক ছাড়িয়েছে। আজ সকাল ৮টা পর্যন্ত পাওয়া প্রাথমিক তথ্যানুযায়ী, সামগ্রিকভাবে ৪৩ কোটি ৩১ লক্ষ ৫০ হাজার ৮৬৪টি টিকার ডোজ দেওয়া হয়েছে। একইভাবে, গত ২৪ ঘণ্টায় ৫১ লক্ষ ১৮ হাজার ২১০টি টিকাকরণ হয়েছে।
দেশে এখনও পর্যন্ত মোট টিকাকরণের মধ্যে :
স্বাস্থ্য কর্মীরা প্রথম ডোজ পেয়েছেন – ১,০২,৮৬,৫১২; দ্বিতীয় ডোজ – ৭৬,৯৮,৩৪৩
করোনার বিরুদ্ধে লড়াইয়ে অগ্রভাগে থাকা কর্মীরা প্রথম ডোজ পেয়েছেন – ১,৭৮,৫২,৪৪০; দ্বিতীয় ডোজ – ১,০৮,১৯,৪৫৭
১৮-৪৪ বছর বয়সীদের মধ্যে প্রথম ডোজ পেয়েছেন – ১৩,৮১,০৯,৫০৯; দ্বিতীয় ডোজ – ৬০,৬২,৩৭১
৪৫-৫৯ বছর বয়সীদের মধ্যে প্রথম ডোজ পেয়েছেন – ১০,০৭,২১,৮০৩; দ্বিতীয় ডোজ – ৩,৪২,৯৯,৬১০
ষাটোর্ধ্ব ব্যক্তিদের মধ্যে প্রথম ডোজ পেয়েছেন – ৭,৩৪,১৭,৪৩১; দ্বিতীয় ডোজ – ৩,৩৮,৮৩,৩৮৮।
উল্লেখ করা যেতে পারে, সারা দেশে গত ২১ জুন থেকে সর্বজনীন কোভিড-১৯ টিকাকরণের নতুন পর্যায়ের সূচনা হয়েছে। কেন্দ্রীয় সরকার সারা দেশে কোভিড-১৯ টিকাকরণে গতি ও পরিধি সম্প্রসারণে অঙ্গীকারবদ্ধ।
মহামারী শুরুর সময় থেকে আক্রান্ত ব্যক্তিদের মধ্যে ৩ কোটি ৫ লক্ষ ৪৩ হাজার ১৩৮ জন আরোগ্য লাভ করেছেন। দেশে গত ২৪ ঘণ্টায় সুস্থ হয়েছেন ৩৯ হাজার ৯৭২ জন। এর ফলে, সামগ্রিকভাবে সুস্থতার হার দাঁড়িয়েছে ৯৭.৩৬ শতাংশ।
দেশে গত ২৪ ঘণ্টায় নতুন করে আক্রান্ত হয়েছেন ৩৯ হাজার ৭৪২ জন। লাগাতার ২৮ দিন দৈনিক-ভিত্তিতে আক্রান্তের সংখ্যা ৫০ হাজারের নীচে রয়েছে। কেন্দ্রীয় সরকারের পাশাপাশি রাজ্য/কেন্দ্রশাসিত অঞ্চলগুলির পাশাপাশি ধারাবাহিকভাবে সমন্বয়মূলক প্রয়াসের ফলে এই সাফল্য অর্জিত হয়েছে।
দেশে আজ সুস্পষ্টভাবে করোনায় আক্রান্তের সংখ্যা ৪ লক্ষ ৮ হাজার ২১২, যা মোট আক্রান্তের কেবল ১.৩০ শতাংশ।
দেশে নমুনা পরীক্ষার ক্ষমতা ও পরিকাঠামো অগ্রগতির ফলে গত ২৪ ঘণ্টায় মোট ১৭ লক্ষ ১৮ হাজার ৭৫৬টি নমুনা পরীক্ষা হয়েছে। এর ফলে, সারা দেশে মোট নমুনা পরীক্ষার সংখ্যা ৪৫ কোটি ৬২ লক্ষ ৮৯ হাজার ৫৬৭।
সারা দেশে একদিকে যখন নমুনা পরীক্ষার হার লাগাতার বেড়ে চলেছে, অন্যদিকে তখন সাপ্তাহিক-ভিত্তিতে আক্রান্তের হার ক্রমাগত হ্রাস পাচ্ছে বলে লক্ষ্য করা গেছে। সাপ্তাহিক-ভিত্তিতে আক্রান্তের হার বর্তমানে ২.২৪ শতাংশ। অন্যদিকে, আজ দৈনিক-ভিত্তিতে আক্রান্তের হার দাঁড়িয়েছে ২.৩১ শতাংশ। উল্লেখযোগ্য বিষয় হ’ল দৈনিক-ভিত্তিতে আক্রান্তের হার লাগাতার ৩৪ দিন ৩ শতাংশের নীচে রয়েছে। একইভাবে, আক্রান্তের হারও গত ৪৮ দিন ৫ শতাংশের নীচে নেমে এসেছে।
CG/BD/SB
(Visitor Counter : 115
শ্রমওকর্মসংস্থানমন্ত্রক
সর্বভারতীয় সমীক্ষা পরিচালনার জন্য কলকাতায় সল্টলেকে লেবার ব্যুরোর অতিরিক্ত কার্যালয়
নতুন দিল্লি, ১৬ এপ্রিল, ২০২১
পঞ্চম সর্বভারতীয় সমীক্ষার জন্য গঠিত বিশেষজ্ঞ গোষ্ঠীর চেয়ারম্যান অধ্যাপক এস পি মুখার্জী আজ কলকাতায় সল্টলেকে লেবার ব্যুরোর অতিরিক্ত কার্যালয়ের উদ্বোধন করেন। সমগ্র পূর্ব ভারতে সমীক্ষা সম্পর্কিত গুরুত্বপূর্ণ কাজকর্ম পরিচালনার ক্ষেত্রে এই কার্যালয়টি বড় দায়িত্ব পালন করবে। এছাড়াও সমীক্ষার জন্য নিযুক্ত তরুণ পেশাদার ও সংশ্লিষ্ট ক্ষেত্রের বিশেষজ্ঞদের সমগ্র কার্যপরিচালন পদ্ধতির ওপর নজরদারি ও সমন্বয় বজায় রাখার ক্ষেত্রে এই কার্যালয় গুরুত্বপূর্ণ হাব হয়ে উঠবে।
লেবার ব্যুরোর পক্ষ থেকে পরিচালিত সমীক্ষাগুলির গুরুত্বের কথা উল্লেখ করে অধ্যাপক মুখার্জী জানান, কোভিড-১৯ মহামারীর সময় সর্বাধিক প্রভাবিত শ্রম বাজারের পুনরুজ্জীবনে উপযুক্ত নীতি প্রনয়ণের ক্ষেত্রে প্রয়োজনীয় যাবতীয় তথ্য সরবরাহে সমীক্ষাগুলি সুদূরপ্রসারি ভূমিকা নেবে। তিনি আরও বলেন, কর্মসংস্থানের ক্ষেত্রে বিশেষ করে অসংগঠিত ক্ষেত্রে কর্মসংস্থানের তথ্যের মধ্যে যে ব্যাপক ফারাক রয়েছে, এই সমীক্ষার মাধ্যমে তা অনেকাংশে পূরণ করা সম্ভব হবে।
লেবার ব্যুরোর মহানির্দেশক শ্রী ডি পি এস নেগি জানান, সর্বভারতীয় পর্যায়ে পাঁচটি সমীক্ষার মধ্যে দুটি সমীক্ষা পরিচালিত হবে তৃণমূল স্তর থেকে তথ্য সংগ্রহের জন্য। তথ্য সংগ্রহের জন্য পরিচালিত এই দুটি সমীক্ষা হল – প্রবাসী শ্রমিকদের নিয়ে সর্বভারতীয় পর্যায়ে সমীক্ষা এবং কর্মসংস্থানের সমীক্ষার ভিত্তিতে সর্বভারতীয় পর্যায়ে ত্রৈমাসিক সমীক্ষা। ইতিমধ্যেই গত পয়লা এপ্রিল থেকে কর্মসংস্থান ভিত্তিক সমীক্ষার কাজ শুরু হয়েছে। তিনি জানান, পশ্চিমবঙ্গে এই দুটি সমীক্ষার কাজ বিধানসভা নির্বাচন প্রক্রিয়া শেষ হওয়ার পর মে মাসের প্রথম সপ্তাহে শুরু হবে।
কেন্দ্রীয় শ্রম ও কর্মসংস্থান মন্ত্রকের অধীনস্থ লেবার ব্যুরো সর্বভারতীয় পর্যায়ে যে পাঁচটি সমীক্ষার দায়িত্ব পেয়েছে, সেগুলি হল :
• পরিচারিকা সংক্রান্ত সর্বভারতীয় সমীক্ষা,
• প্রবাসী শ্রমিক সংক্রান্ত সর্বভারতীয় সমীক্ষা,
• পরিবহণ ক্ষেত্রে কর্মসংস্থানের সুযোগ সংক্রান্ত সর্বভারতীয় সমীক্ষা,
• পেশাদারদের মাধ্যমে কর্মসংস্থানের সুযোগ সম্পর্কিত সর্বভারতীয় সমীক্ষা এবং
• কর্মসংস্থান সমীক্ষা ভিত্তিক ত্রৈমাসিক প্রতিবেদন প্রনয়ণ।
CG/BD/AS/
(Visitor Counter : 144
কর্মী, জন-অভিযোগএবংপেনশনমন্ত্রক
দ্বিতীয় দফার মোদী সরকারের প্রথম বর্ষপূর্তিতে কেন্দ্রীয় মন্ত্রী ডঃ জিতেন্দ্র সিং-এর পেনশন ও পেনশনভোগীদের কল্যাণ দপ্তরের বৈদ্যুতিন পুস্তিকা প্রকাশ
নয়াদিল্লি, ৪ জুন, ২০২০
উত্তর-পূর্বাঞ্চল উন্নয়ন দপ্তরের , প্রধানমন্ত্রীর দপ্তর, কর্মী, জন-অভিযোগ ও পেনশন, আণবিক শক্তি ও মহাকাশ দপ্তরের প্রতিমন্ত্রী ডঃ জিতেন্দ্র সিং আজ ভিডিও কনফারেন্সের মাধ্যমে পেনশন ও পেনশনভোগীদের কল্যাণ দপ্তরের এক বছরের সাফল্যের খতিয়ান সম্বলিত একটি বৈদ্যুতিন পুস্তিকা প্রকাশ করলেন।
ডঃ সিং দপ্তরের আধিকারিকদের কাজের প্রশংসা করে বলেন, মোদী সরকার বেশ কিছু সংস্কারমূলক কর্মসূচি হাতে নিয়েছে। দপ্তরের কর্মী ও আধিকারিকরাও মহামারীর এই সঙ্কটে একযোগে বিভিন্ন কল্যাণমূলক কাজ করে চলেছেন। তিনি বলেন, কোভিডের বিষয়ে শীর্ষস্থানীয় চিকিৎসকদের নিয়ে একটি ওয়েবিনারের আয়োজন করা হয়েছিল। পেনশনভোগীদের দুশ্চিন্তা দূর করতে চিকিৎসকরা সেখানে নানা পরামর্শ দেন। তিনি বলেন, প্রবীণ নাগরিকদের আশীর্বাদ একমাত্র এই দপ্তরই পেয়ে থাকে౼ এ সুযোগ অন্য কোন দপ্তর পায় না।
পেনশন নীতির একগুচ্ছ সংস্কারের প্রসঙ্গ উল্লেখ করে মন্ত্রী বলেন, বর্তমানে যেসব কর্মী কাজে যোগ দেওয়ার সাত বছরের মধ্যে মারা যান, তাঁদের পরিবার ফ্যামিলি পেনশন পাওয়ার যোগ্যতা অর্জন করে।এর আগে সাত বছর কাজ করার পর যাঁরা মারা যেতেন তাঁদের পরিবারের লোকেরা ফ্যামিলি পেনশন পেতেন।
আগে, সিদ্ধান্ত নেওয়া হয়েছিল, ২০০৪-এর ১ জানুয়ারিতে যাঁরা কাজে যোগ দিয়েছেন, তাঁরা কেউ পুরনো পেনশন প্রকল্পে অন্তর্ভুক্ত হতে পারবেন না। কিন্তু মোদী সরকার সিদ্ধান্ত নিয়েছে, যাঁরা চাকরির পরীক্ষায় ২০০৪ সালের আগে উত্তীর্ণ হয়েছেন, অথচ তখনও কাজে যোগ দেননি, তাঁরা সকলেই পুরনো পেনশন প্রকল্পে অন্তর্ভুক্ত হতে পারবেন। এই বিষয়টি নিয়ে বিভিন্ন আদালতে অনেক মামলাও দায়ের করা হয়েছিল।
নতুন সরকার গঠন হওয়ার পরই পেনশনভোগীদের কল্যাণে একটি সুসংহত অভিযোগ নিষ্পত্তি সেল এবং কল সেন্টারের ব্যবস্থা করা হয়েছে। 1800-11-1960 – এই টোল ফ্রি নম্বরে পেনশনভোগীরা তাঁদের অভিযোগ জানাতে পারেন এবং অল ইন্ডিয়া পেনশন আদালতের বিষয়ে তথ্য পেতে পারেন। সারা দেশে ভিডিও কনফারেন্সের মাধ্যমে ৫০টি জায়গা থেকে ৪ হাজার অভিযোগ একবারে নিষ্পত্তি করা হয়েছে।
পেনশনভোগীদের বর্তমানে লাইফ সার্টিফিকেট জমা দেওয়ার ক্ষেত্রেও বিশেষ সুবিধার ব্যবস্থা করা হয়েছে। পেনশনভোগীরা যে ব্যাঙ্ক থেকে পেনশন তোলেন, সেই ব্যাঙ্কের কর্মীরাই এখন তাঁদের বাড়িতে এসে লাইফ সার্টিফিকেট নিয়ে যাবেন।
দপ্তর কোভিড-১৯-এর বিষয়ে স্বচ্ছ ধারণা দিতে এইমস-এর নির্দেশক ডঃ রণদীপ গুলেরিয়া এবং অ্যাসোসিয়েট প্রফেসর ডঃ প্রসূন চট্টোপাধ্যায়ের মধ্যে টেলিফোনে আলোচনার ব্যবস্থা করেছিল।
পেনশনের বিভিন্ন সংস্কারের ফলে পেনশনভোগীদের সুবিধা হওয়ায় পেনশন ও পেনশনভোগীদের কল্যাণ দপ্তরের সচিব ডঃ ক্ষত্রপতি শিবাজি মন্ত্রীকে ধন্যবাদ জানান। অনুষ্ঠানে দপ্তরের বিভিন্ন আধিকারিকরা ভিডিও কনফারেন্সের মাধ্যমে যোগ দেন।
পেনশন সংক্রান্ত ই-বুকটি দেখবার জন্য এই লিঙ্কটিতে ক্লিক করুন –
https://static.pib.gov.in/WriteReadData/userfiles/Pension%20E-book.pdf
(CG/CB/DM